પી.એમ. ઇકોનોમિક એડવાઇઝરી કાઉન્સિલના ભૂતપૂર્વ સભ્ય પ્રોફેસર વી.એસ.વ્યાસનું નિધન થયું છે. ૧૨ સપ્ટેમ્બરના રોજ સવારે ૭ વાગ્યે તેમણે અંતિમ શ્વાસ લીધા હતા. વી.એસ.વ્યાસ ૮૭ વર્ષના હતા. તેમના પરિવારમાં પત્ની લક્ષ્મી ઉપરાંત બે પુત્ર વિક્રમ અને રાજીવ છે. વી.એસ.વ્યાસે અર્થશાસ્ત્રી તરીકે પૂર્વ વડાપ્રધાન અટલ બિહારી વાજપેયી અને મનમોહન સિંહ બન્નેની સરકારમાં કામ કર્યુ હતું. આ પહેલાં તેઓ રાજસ્થાન સ્ટેટ પ્લાનીંગ બોર્ડના ચેરમેન હતા.